વધુ માહિતી આપતાં અહીં રહેતા કુણાલ ખાખડિયાએ મિડ-ડે LOCALને કહ્યું હતું કે ‘મેદાનને મેઇન્ટેઇન કરવામાં સુધરાઈ ધ્યાન આપતી ન હોવાથી રમતને કેવી રીતે મહત્વ મળી શકે એમ છે? આ વિસ્તારમાં બીજે ક્યાંય મેદાન ન હોવાથી યુવકો દૂર-દૂર અહીં આવે છે. મેદાનમાં કચરાના ઢગલા જોવા મળશે, બેસવા માટે સીટ પણ યોગ્ય નથી અને છાપરાં પણ તૂટેલાં પડ્યાં છે, જેના કારણે અમને ત્યાં રમવા જવાનું પણ મન થતું નથી. મેદાનનું જ્યારે સુશોભીકરણ કરવામાં આવ્યું ત્યાર બાદ અમે બધા ક્રિકેટ રમવા જતા હતા, પણ હવે તો મેદાનની આવી હાલતને કારણે અમને ખૂબ દુ:ખ થઈ રહ્યું છે. સુધરાઈ મેદાનની સામે ધ્યાન આપી એની સારી માવજત કરે તો ખૂબ સારું.’